
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

     13 Ianuarie  1998
AMENAJAREA TERITORIULUI ŞI ECHILIBRU 

      Nr. 396/ XVIII /6                                                                   

                                   ECOLOGIC                                                                                                           

A   V   I   Z

asupra propunerii legislative privind reconstituirea dreptului 

de proprietate asupra pământului, pentru acţionarii din cadrul 

societăţilor comerciale agricole foste I.A.S. şi similare acestora.                                                           


Cu adresa nr. 379 din 8 decembrie 1997, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu propunerea legislativă privind reconstituirea dreptului de proprietate asupra pământului , pentru acţionarii din cadrul societăţilor comerciale agricole foste I.A.S. şi similare acestora.

            În şedinţa din 13 ianuarie 1998, Comisia pentru administraţie publică amenajarea teritoriului şi echilibru ecologic a examinat propunerea  legislativă sus-menţionată şi a hotărât că nu poate fi acceptată, propunând respingerea pentru umătoarele motive :

            -  unele dispoziţii ale propunerii legislative sunt confuze, incomplete sau necorelate cu legislaţia în vigoare (art. 1, 3, 9 şi 11 ). 

           -  alte  prevederi ale  propunerii legislative avansează soluţii nejuridice contrare unor       principii de drept consacrate ( art. 4, 5 şi 8 ).

             Astfel, ca urmare a prevederilor Legii nr. 169/ 1997 de modificare a Legii nr. 18/1991 a fondului funciar, reconstituirea dreptului de proprietate asupra pământului prevăzută la art.1, ca şi numărul de acţiuni prevăzut la art.3 pentru foştii proprietari care rămân acţionari 

urmează a avea ca reper plafonul stabilit prin Legea nr.169/ 1997.         

              Prevederile art.4 şi 5 privind plata datoriilor societăţilor comerciale agricole având titlu de dividende sau arendă, acţionarilor, respectiv locatorilor,în forma constituirii dreptului de proprietate asupra unor terenuri, nu reprezintă o soluţie posibilă juridic. Plata de dividende sau arenzi datorate de societatea comercială agricolă nu poate fi impusă a se face prin alte prestaţii afectând capitalul social, decât în ipoteza extremă a lichidării societăţii, ceea ce nu este cazul în situaţia examinată.

               Prevederile art.8 avansează de asemenea o soluţie nesusţinută juridic deoarece obligă

societăţile comerciale agricole să plătească de două ori proprietarului locator pentru terenurile luate în arendă.

               La art. 9 dispoziţia penală de trimitere la Legea nr.18/1991, modificată prin Legea nr.169/1997 nu precizează fapta sau faptele încriminate .                        

                In raport cu obiectul şi conţinutul său această propunere legislativă se încadrează în categoria legilor organice conform  prevederilor  constituţionale.

                     ION  CIRSTOIU                                            SECRETAR ,

                                                                                   SORIN  IOAN  MARINESCU

